เทศบาลเมืองแพรกษา

เทศบาลเมืองแพรกษา [แพฺรก-กะ-สา] เป็นเทศบาลเมืองซึ่งมีอาณาเขตครอบคลุมพื้นที่หมู่ที่ 1, 5 และบางส่วนของหมู่ที่ 2, 4, 6, 7 ของตำบลแพรกษาในอำเภอเมืองสมุทรปราการ จังหวัดสมุทรปราการ ห่างจากที่ว่าการอำเภอเมืองสมุทรปราการ 6 กิโลเมตร เดิมมีฐานะเป็นองค์การบริหารส่วนตำบล แล้วจึงยกฐานะเป็นเทศบาลเมืองใน พ.ศ. 2563 ปัจจุบันในเขตเทศบาลมีประชากร 37,252 คน สภาพภูมิประเทศเป็นที่ราบต่ำ พื้นที่บางส่วนแปรสภาพเป็นบ้านจัดสรรและโรงงานอุตสาหกรรม ประชากรส่วนใหญ่ประกอบอาชีพปลูกต้นไม้เศรษฐกิจและเลี้ยงสัตว์เพื่อการบริโภค การขนส่งในเขตเทศบาลมีถนนแพรกษาตัดผ่าน อ้างอิง แหล่งข้อมูลอื่น เว็บไซต์เทศบาลเมืองแพรกษา